मुंबई एयरपोर्ट पर हुए स्पॉट, बैग की कीमत है 35 हजार रुपए
Bollywood actor Akshay Kumar spotted at Mumbai Airport carrying a unique bag worth Rs. 35,000. Follow Bollywood News in Hindi and Celebrity Photos On Dainik Bhaskar (दैनिक भास्कर)
अक्षय कुमार को हाल ही में मुंबई एयरपोर्ट पर स्पॉट किया गया, जिसका एक वीडियो सामने आया है। एयरपोर्ट पर अक्षय एक यूनीक बैग के साथ नजर आए, जिसने सबका ध्यान अपनी तरफ खींचा। खैर, दो आंखों वाले इस काले बैग की कीमत भी हैरान कर देने वाली है।
ब्लिंक करते हुए दिखा बैग 
वीडियो में अक्षय हमेशा की तरह कूल लुक में नजर आ रहे हैं। उन्होंने ब्लैक पैंट के साथ ब्लैक स्वेट शर्ट पहनी हुई है। इस लुक को ग्रीन शूज और अपने यूनीक बैग के साथ कम्पलीट किया। इस एलईडी बैग में दो लाल आंखें भी बनी हुई हैं, जो ब्लिंक करते हुए दिखाई दीं। इस बैग की कीमत करीब 35 हजार रुपए बताई जा रही है।
बद्रीनाथ के किए दर्शन 
अक्षय कुमार इन दिनों अपनी अपकमिंग फिल्म की शूटिंग के लिए उत्तराखंड में थे। जहां उन्होंने बद्रीनाथ मंदिर में भी पूजा की और मंदिर के बाहर सैकड़ों प्रशंसकों का अभिवादन किया था। इससे पहले एक्टर ने केदारनाथ के भी दर्शन किए थे।
अक्षय कुमार का वर्कफ्रंट
अक्षय कुमार के वर्कफ्रंट की बात करें तो आखिरी बार वह इमरान हाशमी के साथ सेल्फी में नजर आए थे। इसमें डायना पेंटी और नुसरत भरुचा भी थीं। हालांकि फिल्म बॉक्स ऑफिस पर कुछ खास कमाल नहीं दिखा पाई।
अब अक्षय के पास 'कैप्सूल गिल', 'बड़े मियां छोटे मियां' और ओह माय गॉड 2' और 'आवारा पागल दीवाना 2' जैसी कई फिल्में पाइपलाइन में हैं। OMG का निर्देशन अमित राय करेंगे और इसमें पंकज त्रिपाठी, यामी गौतम, अरुण गोविल और आमिर नाइक भी होंगे।